**Lendületben Gyál 2017**

**A múlt évi verseny kihívása: Ismerd meg városod térképen is!**

**20. Születésnapi kihívás a Sportfesztiválon tájékozódásban, futva, sétálva, nordicozva vagy éppen babakocsival teljesítve:**

**Az idei verseny szlogenje:**

**Ezt simán lecsipogjuk!**

**Gyál városi tájékozódási verseny 08.26. szombat**

Jelentkezés, rajtszámok, chipek felvétele és indulási lehetőség 9-12 óra között Gyál, Ady Endre u 22. Sportpálya

Rajt és Cél, továbbá átöltözési lehetőség, csomagok megőrzése helyben a Sporttelep területén.

Rendező: Gyál Város Önkormányzat és az APEX Optimista Sportegyesület.

**Kategóriák:**

**Futók** női és férfi kategóriák 5-10 km-es távon életkori megkötés nélkül

 (N5 km, N10 km és F5 km,F10 km)

**Gyalogosok** életkori kategóriák szerint: 5 év alatt – csak kísérővel- kb.2 km (Mini)

5-10 éves 5 km (Gyalogkakukk) kísérő megengedett

10-15 éves 5 km (Serdülő)

15 felett korhatár nélkül 10 km (GYAL)

50 év felettiek férfi és nő 5 km (SEN)

Korhatár nélkül Nordic bottal (NOR)

Kategóriahatár ahol van, az a konkrét születési dátum. Egy személynek Indulási lehetőség több távon megengedett, de díjazás csak egy kategóriában lehetséges. Kerékpárral nem lehet teljesíteni a távot, a balesetek megelőzése érdekében. A kísérők díjat nem kapnak.

Térkép: 1:7500 méretarányú, tájfutó sprint térkép.

Terep: városi terep. A pálya alacsonyabb rendű közlekedési utakat keresztezve teljesíthető, melyen nagy körültekintéssel szükséges átkelni. Mindenki saját felelősségére indul a versenyen.

Rajtszám viselése kötelező, azon kategóriákban ahol az, ki lesz osztva.

Nevezési díj nincs, azonban a versenyző a kiadott elektronikus időmérő eszköz elvesztése esetén annak önköltségi árát 10 ezer forintot megtéríteni köteles.

Pontőr: előre nem meghatározott helyeken lesz.

Eredményhirdetés és díjak (egyedi érem és oklevél minden kategória 1-3. helyezettjének) átadása: helyben a verseny lezárását követően kb. 13 órakor.

**Nevezni augusztus 18-ig folyamatosan kategória, név és születési dátum megadásával-** melyek felhasználása csak a verseny lebonyolítása érdekében történik- lehetséges a savaimaria54@gmail.com e-mail címen és korlátozott számban üres helyekre a helyszínen (nincs garancia, hogy jut nyomtatott térkép és elektronikus időmérő eszköz, azaz chip, s akkor nincs nem is „csipog”.)

További információkért keressék Gyál Város hivatalos facebook oldalát. Mindenkit várunk szeretettel sportági jártasság nem előfeltétel, de mindenki saját felelősségére indul és közlekedik a városi terepen.